2006R1913 — DA — 01.01.2007 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 1913/2006

af 20. december 2006

om gennemførelsesbestemmelser for den agromonetære ordning for euroen i landbrugssektoren og om ændring af visse forordninger







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2799/98 af 15. december 1998 om den agromonetære ordning for euroen ( 1 ), særlig artikel 9, og ud fra følgende betragtninger: (1) Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren ( 2 ) er blevet ændret væsentligt, siden den blev vedtaget. Endvidere er bestemmelserne vedrørende udligning som følge af væsentlige revalueringer eller nedgang i de vekselkurser, der gælder for direkte støtte, nu forældede i medfør af artikel 11 i forordning (EF) nr. 2799/98. Af klarheds- og forenklingshensyn bør forordning (EF) nr. 2808/98 derfor ophæves og erstattes af en ny forordning. (2) Den udløsende begivenhed for den vekselkurs, der gælder i de forskellige situationer, der forekommer inden for rammerne af landbrugslovgivningen, bør, uden at dette berører de præciseringer eller fravigelser, der i givet fald måtte være fastsat i reglerne for de pågældende sektorer, fastlægges på basis af de kriterier, der er anført i artikel 3 i forordning (EF) nr. 2799/98. (3) For alle de priser eller beløb, der skal fastsættes som led i samhandelen med tredjelande, er antagelsen af toldangivelsen den udløsende begivenhed, der er bedst egnet til at nå det pågældende økonomiske mål. Det samme gælder for eksportrestitutioner og for fastsættelsen af indgangsprisen for frugt og grøntsager i Fællesskabet, på grundlag af hvilken produkterne tariferes i den fælles toldtarif. Denne udløsende begivenhed bør derfor bibeholdes. (4) Indgangsprisen for frugt og grøntsager i Fællesskabet fastsættes på grundlag af den faste importværdi for frugt og grønsager, der er omhandlet i artikel 4, stk. 1, i Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager ( 3 ). Til beregningen af denne faste værdi benyttes de repræsentative noteringer på importmarkederne. Den udløsende begivenhed for vekselkursen for disse noteringer bør fastlægges på datoen for deres anvendelse. (5) For produktionsrestitutioner er den udløsende begivenhed for vekselkursen generelt set knyttet til afslutningen af visse specifikke formaliteter. For at harmonisere reglerne bør det fastsættes, at den udløsende begivenhed er den dato, hvorpå produkterne erklæres at have nået det krævede bestemmelsessted, hvor et sådant bestemmelsessted er påkrævet, og i alle andre tilfælde betalingsorganets accept af ansøgningen om betaling af restitutionen. (6) For støtte til forarbejdning af citrusfrugter og frugt og grøntsager, jf. artikel 3 i Rådets forordning (EF) nr. 2202/96 af 28. oktober 1996 om en støtteordning for visse producenter af citrusfrugter ( 4 ) og artikel 2 og artikel 6a, stk. 1, i Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager ( 5 ), for den minimumspris, der er omhandlet i artikel 6a, stk. 2, i forordning (EF) nr. 2201/96, og for støtte til tørret foder, der er omhandlet i artikel 4 i Rådets forordning (EF) nr. 1786/2003 af 29. september 2003 om den fælles markedsordning for tørret foder ( 6 ), er det økonomiske mål nået, når produkterne er overtaget af forarbejdningsvirksomheden. Den udløsende begivenhed for vekselkursen bør derfor fastlægges på dette grundlag. (7) For støtte, der ydes pr. afsat produktmængde eller pr. produktmængde for produkter til specifik anvendelse, er den forpligtelse, der skal opfyldes med henblik på ydelse af støtten, en begivenhed, der garanterer den rette anvendelse af de pågældende produkter. Den pågældende erhvervsdrivendes overtagelse af produkterne er en betingelse for, at de kompetente myndigheder kan gennemføre de fornødne kontroller af den erhvervsdrivendes regnskaber og garantere en ensartet behandling af sager. Den udløsende begivenhed for vekselkursen bør derfor fastlægges i forhold til overtagelsen af produkterne. (8) For anden støtte, der ydes inden for landbrugssektoren, kan der være stor forskel mellem de forskellige situationer. Sådan støtte ydes dog altid på basis af en ansøgning og inden for frister, der er fastsat ved lovgivning. Den udløsende begivenhed for vekselkursen bør derfor i disse tilfælde fastlægges som fristen for indgivelse af ansøgninger. (9) For de støtteordninger, der er anført i bilag I til og artikel 12 i Rådets forordning (EF) nr. 1782/2003 af 29. september 2003 om fælles regler for den fælles landbrugspolitiks ordninger for direkte støtte og visse støtteordninger for landbrugere ( 7 ), er den udløsende begivenhed for vekselkursen defineret i artikel 45 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik ( 8 ). Der bør henvises til denne bestemmelse. (10) For de priser og præmier og den støtte i vinsektoren, der er fastsat i Rådets forordning (EF) nr. 1493/1999 af 17. maj 1999 om den fælles markedsordning for vin ( 9 ), skal den udløsende begivenhed for vekselkursen, alt efter hvilket tilfælde der er tale om, knyttes til produktionsårets begyndelse, anvendelsen af specifikke kontrakter eller afslutningen af bestemte transaktioner som f.eks. tilsætningen til eller forarbejdningen af vinprodukter. Den udløsende begivenhed, der skal benyttes, bør derfor præciseres i hver enkelt situation. (11) De situationer, der skal lægges til grund ved fastlæggelsen af den udløsende begivenhed, er meget forskellige for støtte inden for sektoren for mælk og mejeriprodukter, jf. artikel 1, litra b), nr. i), ii) og iii), i Kommissionens forordning (EF) nr. 1898/2005 af 9. november 2005 om gennemførelsesbestemmelser til Rådets forordning (EF) nr. 1255/1999 for så vidt angår foranstaltninger til afsætning af fløde, smør og koncentreret smør på EF's marked ( 10 ), artikel 7 i Kommissionens forordning (EF) nr. 2799/1999 af 17. december 1999 om gennemførelsesbestemmelser til forordning (EF) nr. 1255/1999 for så vidt angår ydelse af støtte til skummetmælk og skummetmælkspulver bestemt til foderbrug og salg af sådant skummetmælkspulver ( 11 ), artikel 1 i Kommissionens forordning (EF) nr. 2707/2000 af 11. december 2000 om gennemførelsesbestemmelser til Rådets forordning (EF) nr. 1255/1999 for så vidt angår EF-støtte til uddeling af mælk og visse mejeriprodukter til skoleelever ( 12 ) og artikel 2, stk. 1, i Kommissionens forordning (EØF) nr. 2921/90 af 10. oktober 1990 om ydelse af støtte til skummetmælk med henblik på fremstilling af kasein og kaseinater ( 13 ), og for den afgift, der er omhandlet i artikel 1 i Kommissionens forordning (EF) nr. 595/2004 af 30. marts 2004 om gennemførelsesbestemmelserne til Rådets forordning (EF) nr. 1788/2003 om en afgift på mælk og mejeriprodukter ( 14 ). Den udløsende begivenhed bør derfor fastlægges efter hver enkelt af disse situationers specifikke karakter. (12) For de transportomkostninger, der er omhandlet i artikel 19, stk. 2, i Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde ( 15 ) og i artikel 11, stk. 2, i Kommissionens forordning (EF) nr. 214/2001 af 12. januar 2001 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for skummetmælkspulver ( 16 ), bør den udløsende begivenhed for vekselkursen baseres på datoen for afgivelse af bud i henhold til offentlige indkøbsaftaler. Denne udløsende begivenhed bør derfor fastlægges som den dato, på hvilken et antageligt bud modtages af den ordregivende myndighed for den tilhørende transportkontrakt. (13) Referenceprisen for sukker og den minimumspris for kvotesukkerroer, der er omhandlet i artikel 5 i Rådets forordning (EF) nr. 318/2006 af 20. februar 2006 om den fælles markedsordning for sukker ( 17 ), er nært forbundet og bør kendes af de erhvervsdrivende for et helt produktionsår. Det samme bør gælde for engangsafgiften for supplerende sukkerkvoter og for supplerende isoglucosekvoter og for den overskudsafgift og den produktionsafgift, der er omhandlet i henholdsvis artikel 8, stk. 3, artikel 9, stk. 3, artikel 15 og artikel 16 i forordning (EF) nr. 318/2006. Den udløsende begivenhed for vekselkursen for disse priser og afgifter bør derfor fastlægges så tæt som muligt på, men inden høstdatoen. (14) For beløb, der ydes i struktur- eller miljøsammenhæng, jf. Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) ( 18 ), og for beløb, der godkendes i henhold til Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) ( 19 ), hvor udbetalingen er sikret ved de programmer til udvikling af landdistrikterne, der er godkendt i henhold til forordning (EF) nr. 1698/2005, fastsættes beløbene for et produktionsår eller et kalenderår. Det økonomiske mål er derfor nået, hvis den udløsende begivenhed for vekselkursen er fastlagt for det pågældende år. På basis heraf bør den udløsende begivenhed fastlægges til den 1. januar i det år, hvor beslutningen om tildeling af støtte træffes. (15) De engangsbeløb, der er omhandlet i punkt 3 i bilag I til Kommissionens forordning (EF) nr. 1433/2003 af 11. august 2003 om gennemførelsesbestemmelser til Rådets forordning (EF) nr. 2200/96 for så vidt angår driftsfonde, driftsprogrammer og finansiel støtte ( 20 ), og som skal dække de specifikke generalomkostninger i tilknytning til de driftsfonde eller driftsprogrammer, der er omhandlet i artikel 15 og 16 i Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager ( 21 ), fastsættes for et givet år. Den udløsende begivenhed for vekselkursen bør derfor fastlægges til den 1. januar i det år, som disse generalomkostninger vedrører. (16) For andre priser og beløb i tilknytning til disse priser er det økonomiske mål nået ved ikrafttrædelsen af den retsakt, på grundlag af hvilken disse priser og beløb fastsættes. Den udløsende begivenhed for vekselkursen bør dog også være relateret til de erhvervsdrivendes og medlemsstaternes regnskabsaflæggelses- og indberetningsforpligtelser. Som følge heraf bør der for at forenkle forvaltningen fastlægges én enkelt udløsende begivenhed for alle priser og beløb, der vedrører en bestemt type transaktion, der finder sted inden for en given periode, forudsat at de ikke ligger for fjernt fra det økonomiske mål, og den første dag i den måned, i hvilken de relevante retsakter træder i kraft, bør benyttes med henblik herpå. (17) For forskud og sikkerheder fastsættes de beløb, der skal betales, og sikkerhedsbeløbene i euro i overensstemmelse med landbrugslovgivningen, særlig artikel 45 i forordning (EF) nr. 1290/2005. Den vekselkurs, der gælder for disse beløb, bør derfor ligge tæt på datoen for betaling af forskuddet eller datoen for oprettelse af sikkerhederne. Benyttes der sikkerheder, bør sikkerhedsbeløbet også dække alle de risici, for hvilke de er blevet oprettet. Den udløsende begivenhed for vekselkursen bør under disse omstændigheder enten fastlægges på basis af datoen for forskuddets fastsættelse eller for sikkerhedens oprettelse eller datoen for forskuddets eller sikkerhedens betaling. (18) I henhold til artikel 4, stk. 2, i Kommissionens forordning (EF) nr. 884/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår Den Europæiske Garantifond for Landbrugets (EGFL) finansiering af interventionsforanstaltninger i form af offentlig oplagring og medlemsstaternes betalingsorganers bogføring af operationer vedrørende offentlig oplagring ( 22 ) omregnes de udgifter, som beregnes på grundlag af beløb, der er fastsat i euro, og de udgifter eller indtægter, der afholdes eller oppebæres i national valuta i henhold til denne forordning, alt efter omstændighederne til national valuta eller euro på grundlag af den seneste vekselkurs, der er fastsat af Den Europæiske Centralbank inden det bogføringsår, hvor operationerne registreres i betalingsorganets regnskaber, jf. dog de særlige regler og udløsende begivenheder, der er fastsat i forordningen og landbrugslovgivningen, og denne vekselkurs anvendes ligeledes på bogføringen i de forskellige særlige tilfælde, der er omhandlet i artikel 7, stk. 1, i forordningen. Der bør derfor henvises til denne bestemmelse. (19) Fastlæggelsen ved forordning (EF) nr. 1290/2005 af én enkelt udløsende begivenhed for vekselkursen for alle de direkte betalinger, der er fastsat ved forordning (EF) nr. 1782/2003, har gjort visse udløsende begivenheder, der er fastlagt i landbrugslovgivningen vedrørende visse sektorer, forældet og selvmodsigende, bl.a. de udløsende begivenheder, der er fastlagt i Kommissionens forordning (EØF) nr. 1003/81 af 10. april 1981 om definition af det forhold, der ligger til grund ved salg fra interventionsorganerne inden for korn- og rissektoren ( 23 ), Kommissionens forordning (EØF) nr. 3749/86 af 9. december 1986 om fastlæggelse af den udløsende begivenhed i forbindelse med beregningen af importafgifter og restitutioner i rissektoren ( 24 ), Kommissionens forordning (EØF) nr. 1713/93 af 30. juni 1993 om særlige bestemmelser for anvendelse af landbrugsomregningskurserne i sukkersektoren ( 25 ), Kommissionens forordning (EØF) nr. 1718/93 af 30. juni 1993 om den udløsende begivenhed for landbrugsomregningskurserne for frø ( 26 ), Kommissionens forordning (EØF) 1756/93 af 30. juni 1993 om de udløsende begivenheder for landbrugsomregningskurserne for mælk og mejeriprodukter ( 27 ), Kommissionens forordning (EØF) nr. 1759/93 af 1. juli 1993 om de udløsende begivenheder for landbrugsomregningskursen for oksekød ( 28 ), Kommissionens forordning (EØF) nr. 1785/93 af 30. juni 1993 om den udløsende begivenhed for landbrugsomregningskurserne i tekstilsektoren ( 29 ), Kommissionens forordning (EØF) nr. 1793/93 af 30. juni 1993 om den udløsende begivenhed for landbrugsomregningskurserne for humle ( 30 ), Kommissionens forordning (EF) nr. 3498/93 af 20. december 1993 om fastlæggelse af de specifikke udløsende begivenheder for olivenoliesektoren ( 31 ), Kommissionens forordning (EF) nr. 594/2004 af 30. marts 2004 om fastsættelse af de udløsende begivenheder i sektorerne friske og forarbejdede frugter og grøntsager ( 32 ) og Kommissionens forordning (EF) nr. 383/2005 af 7. marts 2005 om udløsende begivenheder for vekselkurser for produkter i vinsektoren ( 33 ). (20) Forordning (EØF) nr. 1003/81, (EØF) nr. 3749/86, (EØF) nr. 1713/93, (EØF) nr. 1718/93, (EØF) nr. 1756/93, (EØF) nr. 1759/93, (EØF) nr. 1785/93 og (EØF) nr. 1793/93, (EF) nr. 3498/93, (EF) nr. 594/2004 og (EF) nr. 383/2005 bør derfor ophæves. (21) Følgende forordninger bør derfor ændres: — Kommissionens forordning (EØF) nr. 2220/85 af 22. juli 1985 om fælles gennemførelsesbestemmelser for ordningen for sikkerhedsstillelse for landbrugsprodukter ( 34 ), — Kommissionens forordning (EØF) nr. 3164/89 af 23. oktober 1989 om gennemførelsesbestemmelser for særforanstaltningerne for hampefrø ( 35 ), — Kommissionens forordning (EØF) nr. 3444/90 af 27. november 1990 om gennemførelsesbestemmelser vedrørende støtte til privat oplagring af svinekød ( 36 ), — Kommissionens forordning (EØF) nr. 3446/90 af 27. november 1990 om gennemførelsesbestemmelser vedrørende støtte til privat oplagring af fåre- og gedekød ( 37 ), — Kommissionens forordning (EØF) nr. 1722/93 af 30. juni 1993 om gennemførelsesbestemmelser til Rådets forordning (EØF) nr. 1766/92 og (EØF) nr. 1418/76 for så vidt angår ordningerne med produktionsrestitutioner for korn og ris ( 38 ), — Kommissionens forordning (EØF) nr. 1858/93 af 9. juli 1993 om gennemførelsesbestemmelser til Rådets forordning (EØF) nr. 404/93 for så vidt angår reglerne om støtte til udligning af indkomsttab i forbindelse med markedsføring af bananer ( 39 ), — Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer ( 40 ), — Kommissionens forordning (EF) nr. 1905/94 af 27. juli 1994 om gennemførelsesbestemmelser til Rådets forordning (EF) nr. 399/94 om særlige foranstaltninger for tørrede druer ( 41 ), — Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter ( 42 ), — Kommissionens forordning (EF) nr. 562/2000 af 15. marts 2000 om gennemførelsesbestemmelser til Rådets forordning (EF) nr. 1254/1999 for så vidt angår ordningerne for offentligt interventionsopkøb af oksekød ( 43 ), — Kommissionens forordning (EF) nr. 907/2000 af 2. maj 2000 om gennemførelsesbestemmelser til Rådets forordning (EF) nr. 1254/1999, for så vidt angår støtte til privat oplagring af oksekød ( 44 ), — Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter ( 45 ), — Kommissionens forordning (EF) nr. 245/2001 af 5. februar 2001 om gennemførelsesbestemmelser til Rådets forordning (EF) nr. 1673/2000 om den fælles markedsordning for hør og hamp bestemt til fiberproduktion ( 46 ), — Kommissionens forordning (EF) nr. 2236/2003 af 23. december 2003 om gennemførelsesbestemmelser til Rådets forordning (EF) nr. 1868/94 om en kvoteordning for produktionen af kartoffelstivelse ( 47 ), — Kommissionens forordning (EF) nr. 595/2004 af 30. marts 2004 om gennemførelsesbestemmelser til Rådets forordning (EF) nr. 1788/2003 om en afgift på mælk og mejeriprodukter — Kommissionens forordning (EF) nr. 917/2004 af 29. april 2004 om gennemførelsesbestemmelser til Rådets forordning (EF) nr. 797/2004 om foranstaltninger for biavl ( 48 ), — Kommissionens forordning (EF) nr. 382/2005 af 7. marts 2005 om gennemførelsesbestemmelser til Rådets forordning (EF) nr. 1786/2003 om den fælles markedsordning for tørret foder ( 49 ), — Kommissionens forordning (EF) nr. 967/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår produktion ud over kvoterne inden for sukkersektoren ( 50 ). (22) Der bør endvidere fastsættes en overgangsperiode i sukkersektoren for den omregningskurs, der gælder for minimumsprisen for sukkerroer, under hensyntagen til kontrakter herom, der er indgået mellem sukkerroeproducenterne og sukkerproducenterne, for produktionsåret 2006/07, som finder anvendelse på nuværende tidspunkt. (23) Foranstaltningerne i denne forordning er i overensstemmelse med udtalelse fra de relevante forvaltningskomitéer — ud fra følgende betragtninger: UDSTEDT FØLGENDE FORORDNING:







KAPITEL I

UDLØSENDE BEGIVENHEDER FOR VEKSELKURSEN

Artikel 1

Eksportrestitutioner og samhandel med tredjelande

1. For restitutioner fastsat i euro og for priser og beløb udtrykt i euro i den fællesskabslandbrugslovgivning, der skal anvendes i samhandelen med tredjelande, er antagelsen af toldangivelsen den udløsende begivenhed for vekselkursen.

2. Med henblik på beregningen af den faste importværdi for frugt og grøntsager, der er omhandlet i artikel 4, stk. 1, i forordning (EF) nr. 3223/94, for at bestemme den indgangspris, der er omhandlet i artikel 5 i forordningen, er den udløsende begivenhed for vekselkursen for de repræsentative noteringer, der ligger til grund for beregningen af den faste importværdi og den reduktion, der er omhandlet i artikel 2, stk. 3, i forordning (EF) nr. 3223/94, den dato, som de repræsentative noteringer vedrører.

Artikel 2

Produktionsrestitutioner og specifikke former for støtte

1. For produktionsrestitutioner fastsat i euro ved fællesskabslovgivningen er den udløsende begivenhed for vekselkursen:

a) den dato, hvor det erklæres, at produkterne har nået det krævede bestemmelsessted, eventuelt ved denne lovgivning

b) hvor et sådant bestemmelsessted ikke er krævet, betalingsorganets accept af ansøgningen om betaling af restitutionen.

2. For forarbejdningsstøtte er den udløsende begivenhed for vekselkursen den dato, hvor produkterne overtages af forarbejdningsvirksomheden, især for:

a) støtte til forarbejdning af citrusfrugter og frugt og grøntsager, jf. henholdsvis artikel 3 i forordning (EF) nr. 2202/96 og artikel 2 og artikel 6a, stk. 1, i forordning (EF) nr. 2201/96

b) den minimumspris, der er omhandlet i artikel 6a, stk. 2, i forordning (EF) nr. 2201/96

c) den minimumspris og den præmie, der er omhandlet i artikel 4a og 5 i forordning (EF) nr. 1868/94.

3. For støtte til tørret foder, der er omhandlet i artikel 4 i forordning (EF) nr. 1786/2003, og beløb i tilknytning til denne støtte er den udløsende begivenhed for vekselkursen den dato, hvor det tørrede foder forlader forarbejdningsvirksomheden.

4. For støtte, der ydes pr. afsat produktmængde eller pr. produktmængde for produkter til specifik anvendelse, jf. dog artikel 4, 5 og 6, er den udløsende begivenhed for vekselkursen den første handling, som, efter at den pågældende erhvervsdrivende overtager produkterne, sikrer korrekt anvendelse af de pågældende produkter og er en forudsætning for støtteydelsen.

5. For støtte til privat oplagring er den udløsende begivenhed for vekselkursen den første dag i den periode, for hvilken den støtte, der er fastsat ved en og samme kontrakt, ydes.

6. For anden støtte end den, der er omhandlet i denne artikels stk. 2, 3, 4, og 5 og i artikel 4 og 5, er den udløsende begivenhed for vekselkursen fristen for indgivelse af ansøgninger.

Artikel 3

Direkte betalinger

For de støtteordninger, der er anført i bilag I til forordning (EF) nr. 1782/2003, og de tillægsstøttebeløb, der er omhandlet i artikel 12 i denne forordning, er den udløsende begivenhed for vekselkursen den dato, der er omhandlet i artikel 45, stk. 2, i forordning (EF) nr. 1290/2005.

Artikel 4

Priser, præmier og støtte i vinsektoren

1. For den præmie for endeligt ophør med vindyrkning, der er omhandlet i artikel 8 i forordning (EF) nr. 1493/1999, er den udløsende begivenhed for vekselkursen den første dag i det produktionsår, i hvilket der indgives ansøgning om betaling.

For de priser og præmier, der er omhandlet i artikel 27, stk. 9 og 11, og i artikel 28, stk. 3 og 5, i forordning (EF) nr. 1493/1999, er den udløsende begivenhed for vekselkursen den første dag i det produktionsår, for hvilket købsprisen betales.

For den finansielle støtte til omstrukturering og omstilling af vindyrkningsarealer, der er fastsat i artikel 14 i forordning (EF) nr. 1493/1999, er den udløsende begivenhed for vekselkursen den 1. juli i det år, der går forud for det regnskabsår, i hvilket den finansielle støtte fastsættes.

2. For de priser, den støtte og de krisedestillationsforanstaltninger, der er omhandlet i artikel 29, stk. 2 og 4, og i artikel 30 i forordning (EF) nr. 1493/1999, og for den minimumspris, der er omhandlet i artikel 69, stk. 3, i Kommissionens forordning (EF) nr. 1623/2000 ( 51 ), er den udløsende begivenhed for vekselkursen den første dag i den måned, i hvilken den første leverance af vin finder sted i henhold til en kontrakt.

3. For den støtte, der er omhandlet i artikel 34, stk. 1, og artikel 35, stk. 1, i forordning (EF) nr. 1493/1999, er den udløsende begivenhed for vekselkursen den første dag i den måned, i hvilken den første tilsætning eller forarbejdning af vinprodukterne finder sted.

Artikel 5

Beløb og betalinger inden for sektoren for mælk og mejeriprodukter

1. For støtte til anvendelse af smør, koncentreret smør og fløde til fremstilling af konditorvarer og konsumis, jf. artikel 1, litra b), nr. i), i forordning (EF) nr. 1898/2005, og for støtte til koncentreret smør til direkte konsum i Fællesskabet, jf. artikel 1, litra b), nr. ii), i forordningen, er den udløsende begivenhed for vekselkursen den dag, hvor fristen for afgivelse af bud udløber.

2. For støtte til, at organisationer, der ikke arbejder med gevinst for øje, kan købe smør, jf. artikel 1, litra b), nr. iii), i forordning (EF) nr. 1898/2005, er den udløsende begivenhed for vekselkursen den første dag i den periode, som det bevis, der er omhandlet i artikel 75, stk. 1, i forordningen, er gyldigt for.

3. For støtte til anvendelse af skummetmælk og skummetmælkspulver til foderbrug, jf. artikel 7, stk. 1, i forordning (EF) nr. 2799/1999, er den udløsende begivenhed for vekselkursen den dag, i løbet af hvilken skummetmælken eller skummetmælkspulveret forarbejdes til foderblanding, eller i hvilken skummetmælkspulveret denatureres.

▼M1

4. For støtte til uddeling af visse mejeriprodukter til skoleelever, jf. artikel 1 i forordning (EF) nr. 2707/2000, er den udløsende begivenhed for vekselkursen den første dag i den periode, som den anmodning om betaling af støtte, der er omhandlet i artikel 11 i nævnte forordning, vedrører.

▼B

5. For støtte til skummetmælk med henblik på fremstilling af kasein og kaseinater, jf. artikel 2, stk. 1, i forordning (EØF) nr. 2921/90, er den udløsende begivenhed for vekselkursen den dag, hvorpå kaseinet og kaseinaterne fremstilles.

6. For betalingen af den afgift, der er omhandlet i artikel 1 i forordning (EF) nr. 595/2004, for en given tolvmåneders periode i den i forordning (EF) nr. 1788/2003 fastsatte betydning, er den udløsende begivenhed for vekselkursen den 1. april efter den pågældende periode.

7. For de transportomkostninger, der er omhandlet i artikel 19, stk. 2, i forordning (EF) nr. 2771/1999, og i artikel 11, stk. 2, i forordning (EF) nr. 214/2001, er den udløsende begivenhed for vekselkursen den dag, hvorpå den ordregivende myndighed har modtaget det gyldige tilbud.

Artikel 6

Minimumspris for sukkerroer, engangsafgift, overskudsafgift og produktionsafgift i sukkersektoren

For den minimumspris for sukkerroer, den engangsafgift, der opkræves på de supplerende sukkerkvoter og de supplerende isoglucosekvoter, og den overskudsafgift og den produktionsafgift, der er omhandlet i henholdsvis artikel 5, artikel 8, stk. 3, artikel 9, stk. 3, artikel 15 og artikel 16 i forordning (EF) nr. 318/2006, er den udløsende begivenhed for vekselkursen den 1. oktober i det produktionsår, for hvilket priserne og afgifterne gælder eller betales.

Artikel 7

Beløb, der ydes i struktur- eller miljøsammenhæng, og generalomkostninger i driftsprogrammer

1. For de beløb, der er omhandlet i bilaget til forordning (EF) nr. 1698/2005, og for de beløb, der vedrører foranstaltninger godkendt i henhold til forordning (EF) nr. 1257/1999, og hvis udbetaling til støttemodtagerne sikres ved landdistriktsudviklingsprogrammer godkendt i henhold til forordning (EF) nr. 1698/2005, er den udløsende begivenhed for vekselkursen den 1. januar i det år, i hvilket beslutningen om at yde støtten træffes.

Hvis udbetalingen af de beløb, der er nævnt i første afsnit, i henhold til fællesskabsbestemmelser er fordelt over flere år, er den udløbende begivenhed for vekselkursen for hver af de årlige rater den 1. januar i det år, som raten udbetales for.

2. For de engangsbeløb, der er omhandlet i punkt 3 i bilag I til forordning (EF) nr. 1433/2003, og som tjener til dækning af de generalomkostninger, der specifikt vedrører de driftsfonde eller driftsprogrammer, der er omhandlet i artikel 15 og 16 i forordning (EF) nr. 2200/96, er den udløsende begivenhed for vekselkursen den 1. januar i det år, som disse generalomkostninger vedrører.

Artikel 8

Andre beløb og priser

For andre priser eller beløb end dem, der er omhandlet i artikel 1-7, eller beløb i tilknytning til disse priser, der er udtrykt i euro i fællesskabslovgivningen eller udtrykt i euro i forbindelse med en udbudsprocedure, er den udløsende begivenhed for vekselkursen den dag, på hvilken en af følgende retlige handlinger finder sted:

a) ved køb, når det gyldige tilbud er blevet modtaget, eller, i frugt- og grøntsagssektoren, når lagerholderen overtager produkterne

b) ved salg, når det gyldige tilbud er blevet modtaget, eller, i frugt- og grøntsagssektoren, når den pågældende erhvervsdrivende overtager produkterne

c) ved tilbagetagelse af frugt og grøntsager, den dag, hvor tilbagetagelsen finder sted

d) ved udgifter til transport, forarbejdning eller offentlig oplagring og ved beløb, der ydes til salgsfremmende undersøgelser og kampagner som led i en udbudsprocedure, den sidste dag for afgivelse af bud

e) ved registrering af priser, beløb eller bud på markedet, den dag, for hvilken prisen, beløbet eller buddet er registreret

f) ved sanktioner som følge af manglende overholdelse af landbrugslovgivningen, datoen for den retsakt, ved hvilken den manglende overholdelse konstateres af den kompetente myndighed

g) ved omsætning eller beløb vedrørende produktionsmængder, starten på den referenceperiode, der er fastsat i landbrugslovgivningen.

Artikel 9

Betaling af forskud

For forskud er den udløsende begivenhed for vekselkursen den udløsende begivenhed, der anvendes for den pris eller det beløb, som forskuddet vedrører, hvis begivenheden er indtruffet på tidspunktet for betalingen af forskuddet, eller i andre tilfælde datoen for fastsættelsen af forskuddet i euro eller, hvis en sådan fastsættelse ikke finder sted, datoen for betalingen af forskuddet.

Den udløsende begivenhed for vekselkursen anvendes på forskud, uden at dette i øvrigt hindrer, at den udløsende begivenhed, der fastlægges for den pågældende pris eller det pågældende beløb, anvendes for hele prisen eller hele beløbet.

Artikel 10

Sikkerheder

For sikkerheder er den udløsende begivenhed for vekselkursen den dato, på hvilken sikkerheden stilles.

Dog gælder følgende undtagelser:

a) for sikkerheder vedrørende forskud er den udløsende begivenhed for vekselkursen den udløsende begivenhed, der er fastlagt for forskudsbeløbet, hvis denne begivenhed er indtruffet på tidspunktet for betalingen af sikkerheden

b) for sikkerheder vedrørende afgivelse af bud er den udløsende begivenhed for vekselkursen den dag, på hvilken buddet afgives

c) for sikkerheder vedrørende gennemførelse af bud er den udløsende begivenhed for vekselkursen datoen for sidste frist i opfordringen til at afgive bud.







KAPITEL II

VEKSELKURS

Artikel 11

Fastsættelse af vekselkursen

Når en udløsende begivenhed er fastlagt i fællesskabslovgivningen, er den vekselkurs, der skal anvendes, den seneste vekselkurs, som Den Europæiske Centralbank (ECB) har fastsat forud for den første dag i den måned, i hvilken den udløsende begivenhed indtræffer.

I følgende tilfælde er den vekselkurs, der skal anvendes:

a) for de tilfælde, der er omhandlet i artikel 1, stk. 1, hvor den udløsende begivenhed for vekselkursen er antagelsen af toldangivelsen, den vekselkurs, der er omhandlet i artikel 18, stk. 1, i Rådets forordning (EØF) nr. 2913/92 ( 52 )

b) for interventionsudgifter inden for rammerne af offentlige oplagringsoperationer, den vekselkurs, der følger af anvendelsen af artikel 4, stk. 2, i forordning (EF) nr. 884/2006

▼M1

c) for den minimumspris for sukkerroer, der er omhandlet i artikel 6, gennemsnitskursen for den sidste måned inden den udløsende begivenhed fastsat af Den Europæiske Centralbank (ECB).

▼B







KAPITEL III

ÆNDRINGSBESTEMMELSER OG AFSLUTTENDE BESTEMMELSER

Artikel 12

Ændring af forordning (EØF) nr. 2220/85

Artikel 12 i forordning (EØF) nr. 2220/85 affattes således:

»Artikel 12

1. Sikkerhed af enhver art som omhandlet i artikel 1 stilles i euro.

2. Uanset bestemmelserne i stk. 1 omregnes sikkerhedsbeløbet udtrykt i euro, når sikkerheden accepteres i den nationale valuta i en medlemsstat, der ikke deltager i euroområdet, til denne valuta i overensstemmelse med artikel 10 i Kommissionens forordning (EF) nr. 1913/2006 ( 53 ). Den forpligtelse, sikkerheden vedrører, og beløb, der måtte blive tilbageholdt i tilfælde af uregelmæssigheder eller overtrædelser, fastsættes dog i euro.

Artikel 13

Ændring af forordning (EØF) nr. 3164/89

Artikel 4 i forordning (EØF) nr. 3164/89 affattes således:

»Artikel 4

Den udløsende begivenhed for den vekselkurs, der gælder for støtten, er den, der er omhandlet i artikel 2, stk. 2, i Kommissionens forordning (EF) nr. 1913/2006 ( 54 ).

Artikel 14

Ændring af forordning (EØF) nr. 3444/90

Artikel 8 i forordning (EØF) nr. 3444/90 affattes således:

»Artikel 8

De udløsende begivenheder for den vekselkurs, der gælder for støtten og sikkerhederne, er dem, der er omhandlet i henholdsvis artikel 2, stk. 5, og artikel 10 i Kommissionens forordning (EF) nr. 1913/2006 ( 55 ).

Artikel 15

Ændring af forordning (EØF) nr. 3446/90

Artikel 8 i forordning (EØF) nr. 3446/90 affattes således:

»Artikel 8

De udløsende begivenheder for den vekselkurs, der gælder for støtten og sikkerhederne, er dem, der er omhandlet i henholdsvis artikel 2, stk. 5, og artikel 10 i Kommissionens forordning (EF) nr. 1913/2006 ( 56 ).

Artikel 16

Ændring af forordning (EØF) nr. 1722/93

Artikel 6, stk. 4, andet afsnit, andet punktum, i forordning (EØF) nr. 1722/93 affattes således:

»Den udløsende begivenhed for den vekselkurs, der gælder for restitutionen, er den, der er omhandlet i artikel 2, stk. 1, i Kommissionens forordning (EF) nr. 1913/2006 ( 57 ).

Artikel 17

Ændring af forordning (EØF) nr. 1858/93

Artikel 11 i forordning (EØF) nr. 1858/93 affattes således:

»Artikel 11

Den udløsende begivenhed for den vekselkurs, der gælder for udligningsstøtten, er den, der er omhandlet i artikel 2, stk. 6, i Kommissionens forordning (EF) nr. 1913/2006 ( 58 ).

▼M1

Artikel 18

Ændring af forordning (EF) nr. 1670/2006

Artikel 6, stk. 2, i forordning (EF) nr. 1670/2006 affattes således:

»2. Restitutionssatsen er den sats, der gælder den dag, hvor kornet anbringes under kontrol. For de mængder, der destilleres i de fiskale destillationsperioder, som følger efter den periode, hvor kornet anbringes under kontrol, anvendes dog den sats, der gælder den første dag i hver af de pågældende fiskale destillationsperioder.

Den udløsende begivenhed for den vekselkurs, der gælder for restitutionen, er den, der er omhandlet i artikel 1, stk. 1, i Kommissionens forordning (EF) nr. 1913/2006 ( 59 ).

▼B

Artikel 19

Ændring af forordning (EF) nr. 1905/94

Artikel 11, stk. 8, i forordning (EF) nr. 1905/94 affattes således:

»8. For de beløb, der fastsættes inden for rammerne af de foranstaltninger, der er omhandlet i artikel 3, 4 og 5, er den udløsende begivenhed for vekselkursen den, der er omhandlet i artikel 2, stk. 6, i Kommissionens forordning (EF) nr. 1913/2006 ( 60 ).

Artikel 20

Ændring af forordning (EF) nr. 800/1999

I artikel 6, sidste afsnit, og i artikel 37, stk. 2, andet afsnit, i forordning (EF) nr. 800/1999 affattes således:

»Den udløsende begivenhed for den vekselkurs, der gælder for restitutionen, er den, der er omhandlet i artikel 1, stk. 1, i Kommissionens forordning (EF) nr. 1913/2006 ( 61 ).

▼M1

Artikel 21

Ændring af forordning (EF) nr. 1669/2006

Artikel 16 i forordning (EF) nr. 1669/2006 affattes således:

»Artikel 16

Vekselkurs

De udløsende begivenheder for den vekselkurs, der gælder for det beløb og de priser, der er omhandlet i artikel 11, og for den sikkerhed, der er omhandlet i artikel 9, er dem, der er omhandlet henholdsvis i artikel 8, litra a), og i artikel 10 i Kommissionens forordning (EF) nr. 1913/2006 ( 62 ).

▼B

Artikel 22

Ændring af forordning (EF) nr. 907/2000

Artikel 13 i forordning (EF) nr. 907/2000 affattes således:

»Artikel 13

De udløsende begivenheder for den vekselkurs, der gælder for støtten og sikkerhederne, er dem, der er omhandlet i henholdsvis artikel 2, stk. 5, og artikel 10 i Kommissionens forordning (EF) nr. 1913/2006 ( 63 ).

Artikel 23

Ændring af forordning (EF) nr. 1291/2000

Artikel 15, stk. 2, andet afsnit, i forordning (EF) nr. 1291/2000 udgår.

Artikel 24

Ændring af forordning (EF) nr. 245/2001

Artikel 16 i forordning (EF) nr. 245/2001 affattes således:

»Artikel 16

Udløsende begivenhed

For hver af de perioder, der omhandles i artikel 6, stk. 2, er den udløsende begivenhed for eurokursen med henblik på omregningen af forskuddet og forarbejdningsstøtten vedrørende den pågældende mængde den, der er omhandlet i artikel 2, stk. 6, i Kommissionens forordning (EF) nr. 1913/2006 ( 64 ).

Artikel 25

Ændring af forordning (EF) nr. 2236/2003

Artikel 20 i forordning (EF) nr. 2236/2003 udgår.

Artikel 26

Ændring af forordning (EF) nr. 595/2004

Artikel 14 i forordning (EF) nr. 595/2004 affattes således:

»Artikel 14

Den udløsende begivenhed for den vekselkurs, der gælder ved betalingen af den afgift, der er omhandlet i artikel 1 i forordning (EF) nr. 595/2004, er den, der er omhandlet i artikel 5, stk. 6, i Kommissionens forordning (EF) nr. 1913/2006 ( 65 ).

Artikel 27

Ændring af forordning (EF) nr. 917/2004

Artikel 8 i forordning (EF) nr. 917/2004 affattes således:

»Artikel 8

For de beløb, der er omhandlet i artikel 3, er den udløsende begivenhed for eurokursen den samme som den, der er omhandlet i artikel 7, stk. 1, første afsnit, i Kommissionens forordning (EF) nr. 1913/2006 ( 66 ).

Artikel 28

Ændring af forordning (EF) nr. 382/2005

Artikel 22 i forordning (EF) nr. 382/2005 udgår.

Artikel 29

Ændring af forordning (EF) nr. 967/2006

Artikel 20 i forordning (EF) nr. 967/2006 ophæves.

Artikel 30

Ophævelse

Forordning (EØF) nr. 1003/81, (EØF) nr. 3749/86, (EØF) nr. 1713/93, (EØF) nr. 1718/93, (EØF) nr. 1756/93, (EØF) nr. 1759/93, (EØF) nr. 1785/93, (EØF) nr. 1793/93, (EF) nr. 3498/93, (EF) nr. 2808/98, (EF) nr. 594/2004 og (EF) nr. 383/2005 ophæves.

Henvisninger til de ophævede forordninger gælder som henvisninger til nærværende forordning og læses efter sammenligningstabellen i bilaget til nærværende forordning.

Artikel 31

Overgangsregel i sukkersektoren

Omregningen af den minimumspris for sukkerroer, der er omhandlet i artikel 5 i forordning (EF) nr. 318/2006, til national valuta i de lande, der ikke deltager i euroområdet, sker for produktionsåret 2006/07 på den måde, der er fastsat i artikel 1 i forordning (EØF) nr. 1713/93.

Artikel 32

Ikrafttrædelse

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra den 1. januar 2007.

Denne forordning er bindende i alle enkeltheder og gælder umiddelbart i hver medlemsstat.









BILAG







SAMMENLIGNINGSTABEL Forordning (EØF) nr. 1003/81 Artikel 1 Artikel 8 Forordning (EØF) nr. 3749/86 Artikel 1 Artikel 8 Forordning (EØF) nr. 1713/93 Artikel 1 Artikel 6 Bilag I.I Artikel 8, litra a) Bilag I.II Artikel 8, litra b) Bilag I.III — Bilag I.IV — Bilag I.V — Bilag I.VI — Bilag I.VII — Bilag I.VIII — Bilag I.IX — Bilag I.X — Bilag I.XII — Bilag I.XIII — Bilag I.XIV Artikel 1 Bilag I.XV Artikel 10 Bilag I.XVI — Forordning (EØF) nr. 1718/93 Artikel 1 Artikel 3 Forordning (EØF) nr. 1756/93 Artikel 1, stk. 1 Artikel 2, stk. 5 Artikel 1, stk. 2 Artikel 10 Artikel 1, stk. 3 Artikel 5 Bilaget, del B III, punkt 1 Artikel 5, stk. 1 Bilaget, del B III, punkt 5.A Artikel 5, stk. 2 Bilaget, del C III, punkt 3 Artikel 5, stk. 3 Bilaget, del D 4 Artikel 5, stk. 4 Bilaget, del D 6 Artikel 5, stk. 5 Forordning (EØF) nr. 1759/93 Artikel 1, stk. 1 Artikel 8, litra a) Artikel 1, stk. 2, 4, 5, 6 og 7 Artikel 10 Artikel 1, stk. 3 Artikel 8, litra b) Forordning (EØF) nr. 1785/93 Artikel 1 Artikel 3 Forordning (EØF) nr. 1793/93 Artikel 1 Artikel 3 Forordning (EF) nr. 3498/93 Artikel 1 Artikel 3 Artikel 2 Artikel 3 Artikel 3 Artikel 2 Forordning (EF) nr. 2808/98 Nærværende forordning Artikel 1 Artikel 11 Artikel 2 Artikel 1, stk. 1 Artikel 3, stk. 1 Artikel 8, litra a), b) og c) Artikel 3, stk. 2 Artikel 2, stk. 4 Artikel 3, stk. 3 Artikel 2, stk. 5 Artikel 4, stk. 1 Artikel 3 Artikel 4, stk. 2 Artikel 7 Artikel 4, stk. 3 — Artikel 5, stk. 1 Artikel 8, litra d) Artikel 5, stk. 2 Artikel 8, litra e) Artikel 5, stk. 3 Artikel 9 Artikel 5, stk. 4 Artikel 10 Artikel 6 til 15 — Forordning (EF) nr. 594/2004 Artikel 2 Artikel 7, stk. 2 Artikel 3, stk. 1 Artikel 8, litra c) Artikel 3, stk. 2 Artikel 7, stk. 2 Artikel 4 Artikel 8, litra c) Artikel 5, stk. 1 Artikel 1, stk. 2 Artikel 5, stk. 2 Artikel 1, stk. 2 Artikel 5, stk. 3 Artikel 6 Artikel 1, stk. 1 Artikel 7 Artikel 2, stk. 2 Artikel 8, stk. 1 Artikel 8, litra a) Artikel 8, stk. 2 Artikel 2, stk. 5 Artikel 8, stk. 3 Artikel 8, litra b) Artikel 8, stk. 4 Artikel 10, litra b) Artikel 9 Artikel 1, stk. 1 Artikel 10 Artikel 2, stk. 2 Forordning (EF) nr. 383/2005 Artikel 1 Artikel 4, stk. 1 Artikel 2, stk. 1 Artikel 4, stk. 1 Artikel 2, stk. 2 Artikel 4, stk. 1 Artikel 2, stk. 3 Artikel 4, stk. 2 Artikel 2, stk. 4 Artikel 4, stk. 2 Artikel 2, stk. 5 Artikel 4, stk. 2 Artikel 2, stk. 6 Artikel 4, stk. 3 Artikel 2, stk. 7 Artikel 4, stk. 3